ને એની સૂગ વંદાગરોળીનો ડર, ચોખ્ખાઈનો આગ્રહ, કપડાં પહેરવાની ચીવટ, બોલવા ચાલવાની નજાકત, ચીજોની ઊંચી પસંદગી જોઈ એના ભાઈઓ માબાપ પણ એવું જ વિચારતા કે ગયા અવતારની કોક રાજકુમારી ભૂલી પડી છે. બાકી આ તો મોટા દરબારે શોભે એવી છે. ને એને ગજા ઉપરાંત લાડ લડાવતા.કોલેજમાં કોઈ છોકરાની મજાલ નો’તી કે એને છેડે. પ્રેમનો પ્રસ્તાવ તો દૂરની વાત, પણ જરાક ધારીને જુએ કે નજીક જવાનો પ્રયત્ન કરે તો આકૃતિ એવી ધારદાર નજરે જોતી કે એ હિંમત હારીને દૂર જતો રહેતો. ભૂલમાંય આકૃતિને અડી જાય તો તમાચો ખાવો પડે એવી છાપ આખી કોલેજમાં જમાવી હતી આકૃતિએ.